Vil give de andre ret i at det nok er knæskalerne der er problemet. Nogle unge heste har problemer med at knæskalen låser. Her er det den funktion som heste naturligt bruger, når de står op og sover. Den mekanisme kan sætte sig fast i kortere eller længere perioder. Problemet kan ofte motioneres væk eller hesten vokser fra det med tiden. Hos Shetlændere ses desværre også en anden form for knæskals-problem hvor knæskalen hopper ud af led. Hvor den ovenfor nævnte låsning er en naturlig lodret låsning, er denne en "unaturlig" vandret låsning af knæet. Det findes i forskellige grader lige fra den helt lette hvor man ved at skubbe til knæskalen kan få den ud af led, over de middelsvære, hvor den selv smutter ud men finder på plads igen, til de helt svære tilfælde hvor knæskalen sidder permanent fast på siden af knæet. Denne type af knæ-fejl kan desværre meget sjældent trænes væk, men kan i nogle tilfælde opereres. Jeg har selv haft et føl, hvor knæskalen på det ene bagben sad permanent forkert. Da den som lille ikke vist tegn på smerte fik den lov til at gå som selskab til et andet føl, men den måtte desværre aflives som 1½års, da den var begyndt at vise tydelige tegn på smerter i det pågældende ben. Jeg vil anbefale dig at få en god dyrlæge til at undersøge din pony og finde ud af om det er den ene eller anden form for knæskals forandring.
Har snakket med min dyrlæge her til formiddag og hun sagde det samme som jer. Hun sagde at i de fleste tilfælde voksede de sig fra det, så hun ville ikke mene at jeg skulle bekymre mig umiddelbart, men gå ture med ham og ikke for meget ro og så håbe at det gik i sig selv. Så krydser fingre for at det kommer til at gå bedre med ham i fremtiden..